AaB var uden flere af profilerne mod det ukraniske hold. Jeppe Curth blev sparet, og Kenneth Stenild vogtede målet i stedet for Karim Zaza, og Patrick Kristensen afløste Kasper Bøgelund. Det betød blandt andet spilletid til Kasper Risgaard for første gang i år. Også AaBs nye amerikanske angriber Marcus Tracy fik spilletid. Dog uden at han fik scoret. FC Zorya Luhansk kom foran et minut før pausen i en skidt første halvleg. AaB blev i anden halvleg reduceret til 10 mand, da Siyabonga Nomvethe blev vist ud. Syv minutter efter udvisningen udlignede Michael Jakobsen til 1-1. Kampen mod FC Zorya Luhansk var AaBs sidste på træningslejren i Tyrkiet. Truppen flyver torsdag tilbage til de kolde danske baner.

Opsummering:
Michael Jakobsen var målscoreren for AaB, da nordjyderne i den sidste testkamp inden UEFA Cup 1/8-finalen mod Deportivo La Coruña fik 1-1 mod FC Zorya Luhansk fra Ukraine.